Дневен център за деца с увреждания :: МСС
Начало » Услуги » Дневен център за деца с увреждания
Дневният център за деца с увреждания предоставя комплекс от услуги за стимулиране развитието на децата, осигуряване на цялостна грижа за тях през деня, задоволяване на техните образователни потребности, двигателна и логопедична рехабилитация, организация на свободното време и др.
Целеви групи, с които работи Дневният център:
Деца от 3 до 18 години, освидетелствани от ТЕЛК:
с лека и средна степен на умствена изостаналост;
със сензорни и двигателни нарушения,
емоционално-поведенчески проблеми и нарушения в развитието;
Деца от 3 до 18 години с временни или трайни здравословни проблеми, които не са освидетелствани от ТЕЛК.
специален педагог,
Предоставяните услуги имат за цел да отговорят най-пълно на потребностите и желанията на децата и младежите с цел осигуряване на тяхното благополучие.
Услугите най-често са организирани в няколко програми, а именно:
1. Програма „Дневна или полудневна форма на грижа за деца с увреждания” със следните услуги:
Задоволяването на ежедневните потребности
Придружаване в процеса на обучение, групово или индивидуално;
Развитие на различни навици и умения за живот, като създаване на хигиенни навици и грижи за тялото, умения за самостоятелно хранене, хигиена на облеклото и личното пространство, умения за самостоятелно домакинстване, за ориентиране и придвижване на улицата, умения за пазаруване;
Психологична диагностика, консултация и оценка на ресурсите на детето; на нуждите на родителите и семейството от подкрепа;
Двигателна - Целта е да се предпази, намали и/или компенсира заболяването и намалената функция на двигателния апарат и функционално-свързаните органи и регулаторни системи, както и появяващите се в по-късен етап ограничения и/или затруднения.Използват се различни методи - масажи, упражнения и процедури;
Логопедична терапия. Включва диагностика, превенция, корекция, рехабилитация и консултативна дейност на езиково-говорни нарушения.
Придобиване на социални умения и дейности по включване, вкл. умения за общуване и работа в група, оползотворяване на свободното време, развлечения, както и за разширяване на кръгозора и „откривателство” чрез различни ателиета за групова работа в и извън
Дневния център, екскурзии, посещения в различни институции и обществени места (насочени към придобиване на умения за поведение в обществото, запознаване с традиции и празници) за по-добра социална интеграция;
Арт-терапия и трудотерапия.
2. Програма „Почасови специализирани услуги” – включва услуги, предоставяни от психолог, логопед, рехабилитатор, педагог.
3. Програма „Родители”:
Информиране- за спецификата на конкретното увреждане на тяхното дете, за услуги в общността в подкрепа на детето и семейството и др;
Консултиране с оглед подобряване на грижите за детето, при необходимост насочване към консултации със специалисти извън ДЦДУ, които могат да са полезни за семейството и детето;
Обучителни програми за родители- за повишаване на родителския капацитет, подобряване на грижите за детето с увреждания; специфика на конкретното увреждане и др.
Организиране и провеждане на групи за самопомощ.
Условия за ползване на услугите:
Децата и младежите с увреждания могат да ползват услугите в Центъра на базата на издадено направление от Отдел „Закрила на детето” в Дирекция „Социално подпомагане” в общината и след сключване на договор с доставчика на услугите за предоставяне на съответната услуга.